SCRAM

SCRAM (safety control rod axe man) on ahelreaktsiooni peatamine avariiolukordades või avarii kahtluse korral tuumajaamades. See on turvasüsteem, mis on loodud tuumareaktori kiireks ja automaatseks seiskamiseks hädaolukorras. SCRAM käivitub, kui tuumajaamas tekib mingi probleem või viga, mis võib muuta reaktori ohtlikuks. Sellega välditakse reaktori ülekuumenemist ja muid tõsiseid probleeme.Paaver, J. Mikro- ja megamaailma füüsika. 2014. ISBN: 978-9949-9539-1-2. Lk 84.

 Ajalugu 
Akronüümi SCRAM (safety control rod axe man) pakkus välja maailma esimese tuumajaama ehitamist juhtinud Enrico Fermi."Putting the Axe to the 'Scram' myth". Wellock, Thomas. United States Nuclear Regulatory Commission. Vaadatud 23. aprillil 2025. Chicago ülikooli Stagg Fieldi väljakule ehitatud tuumareaktori südamikus oli köie külge seotud juhtvarras. Selle kõrval seisis mees kirvega, kelle ülesandeks oli probleemi ilmnedes kirvega tross läbi lõigata. Vardad kukuksid gravitatsiooni toimel reaktori südamikku ning peataks reaktori töö, lahendades ohuolukorra.Blackburn, Edwin. Oak Ridge National Laboratory. September 2000. ""Scram!" - Reactor veteran recalls account of the birth of a key word in the nuclear vernacular". Vaadatud 23. aprillil 2025.

 Tähtsus 
SCRAM-süsteem on tuumajaamades ohutuse tagamiseks ülimalt oluline. See lahendus on ette nähtud kasutamiseks äärmuslikes hädaolukordades, kus reaktor vajab kiiret seiskamist, et vältida potentsiaalselt katastroofilisi tagajärgi. Reaktori turvasüsteemide hulgas on SCRAM üks kõige tähtsamaid ja usaldusväärsemaid komponente.
Kuna tuumajaamade töö on väga keerukas ja igasugune talitlushäire võib olla ohtlik, siis on SCRAM-i mehhanism mõeldud selleks, et tagada kiire reageerimine ja vähendada võimalikke kahjusid.Blackburn, Edwin. Oak Ridge National Laboratory. September 2000. ""Scram!" - Reactor veteran recalls account of the birth of a key word in the nuclear vernacular". Vaadatud 23. aprillil 2025.

 Tööpõhimõte 
Tuumareaktoris kasutatakse kontrollvarraste (kontrollkõrgu) süsteemi, et reguleerida tuumakütuse ahelreaktsioone ja hoida neid kontrolli all. Need vardad sisaldavad tavaliselt spetsiaalseid aineid (nt boori), kuhu neelduvad vabad neutronid. See aeglustab tuumalõhustumise protsessi.

Kui tuumajaamas tekib hädaolukord, näiteks süsteemi rike, mis võib põhjustada reaktori ülekuumenemist või muid ohtlikke olukordi, aktiveeritakse SCRAM. Kui SCRAM on käivitunud, langetatakse kontrollvardad kiiresti reaktori tuuma. See protsess on kiire ja suudab efektiivselt peatada tuumafissiooni, lõpetades tuumareaktori tegevuse.

Pärast SCRAM-i kasutamist analüüsitakse juhtunut, tuvastatakse probleemi tekkepõhjus ning viiakse läbi vajalikke muudatusi.  United States Nuclear Regulatory Commission. Vaadatud 23. aprillil 2025.

 Viited 

Kategooria:Tuumaenergeetika
Kategooria:Turvalisus